за растителна защита, които се използват в биологичното производство, както е посочено в настоящото приложение, при условие че тези продукти за растителна защита са разрешени съгласно Регламент (ЕО) No 1107/2009. Тези продукти за растителна защита трябва да се използват при спазване на условията, определени в приложението към Регламент за изпълнение (ЕС) No 540/2011, и в съответствие с условията, които са посочени в разрешенията, предоставени от държавите членки, в които те се използват. По-ограничителни условия за употреба в биологичното производство са уточнени в последната колона на всяка от таблиците по-долу.
 В съответствие с член 9, параграф 3 от Регламент (ЕС) 2018/848 антидотите, синергистите и коформулантите в състава на продукти за растителна защита, както и адювантите за смесване с продукти за растителна защита са разрешени за употреба в биологичното производство, при условие че те са разрешени съгласно Регламент (ЕО) No 1107/2009. Веществата, включени в настоящото приложение, може да се използват само за контрола на вредители по смисъла на определението в член 3, точка 24 от Регламент (ЕС) 2018/848.
 В съответствие с част I, точка 1.10.2 от приложение II към Регламент (ЕС) 2018/848 тези вещества може да се използват само когато растенията не могат да бъдат адекватно защитени от вредители посредством мерките, предвидени в точка 1.10.1 от същата част I, и по-специално чрез използването на агенти за биологичен контрол, като например полезни насекоми, акари и нематоди, отговарящи на разпоредбите на Регламент (ЕС) No 1143/2014 на Европейския парламент и на Съвета (1).
 За целите на настоящото приложение активните вещества са разделени на следните подкатегории:
 1. Основни вещества
 За растителна защита в биологичното производство може да се използват основните вещества, изброени в част В от приложението към Регламент за изпълнение (ЕС) No 540/2011, които са от растителен или животински произход и са на базата на храни по смисъла на определението в член 2 от Регламент (ЕО) No 178/2002 на Европейския парламент и на Съвета (2). В таблицата по-долу тези основни вещества са отбелязани със звездичка. Те трябва да се използват в съответствие с употребите, условията и ограниченията, посочени в съответните доклади за преразглеждане (3), и като се вземат предвид допълнителните ограничения (ако има такива), посочени в последната колона на таблицата по-долу.
 Други основни вещества, които са изброени в част В от приложението към Регламент за изпълнение (ЕС) No 540/2011, може да се използват за растителна защита в биологичното производство само ако са посочени в таблицата по-долу. Тези основни вещества трябва да се използват в съответствие с употребите, условията и ограниченията, посочени в съответните доклади за преразглеждане3, и като се вземат предвид допълнителните ограничения (ако има такива), посочени в дясната колона на таблицата по-долу.
 Основните вещества не може да се използват като хербициди.
 Номер и част от приложението (4)
 CAS
 Наименование
 Специфични условия и ограничения
 1В
 Equisetum arvense L.*
 2В
 9012-76-4
 Хитозан хидрохлорид*
 получен от Aspergillus, от биологична аквакултура или от устойчиво рибарство, както е определено в член 2 от Регламент (ЕС) No 1380/2013 на Европейския парламент и на Съвета (5)
 3В
 57-50-1
 Захароза*
 4В
 1305-62-0
 Калциев хидроксид
 5В
 90132-02-8
 Оцет*
 6В
 8002-43-5
 Лецитини*
 7В
 —
